ખોસા અને દુર્રાની મુંબઈ હુમલા કેસની તપાસ સાથે સીધા સંકળાયેલા હતા. આ સંજોગોમાં તેમની કબૂલાત મોટી કહેવાય પણ પાકિસ્તાને કશું ના કર્યું કેમ કે પાકિસ્તાનને તેમાં રસ નથી. હવે શરીફની કબૂલાત પછી પણ પાકિસ્તાન કશું કરે તે વાતમાં માલ નથી પણ ભારતને એક મોટો મુદ્દો મળી ગયો છે તેનો ઈન્કાર ના થઈ શકે. પાકિસ્તાનના ભૂતપૂર્વ વડાપ્રધાન કબૂલાત કરે એ મુદ્દાને આગળ કરીને ભારત આંતરરાષ્ટ્રીય સ્તરે પાકિસ્તાન વિરોધી માહોલ પેદા કરી શકશે અને મોદી સરકારે એ શરૂ કરી જ દીધું છે.